text: "Хамалин" на Людмил Попов взе "Славейковата награда" – Лира
  Начало / България / "Хамалин" на Людмил Попов взе "Славейковата награда"
  "Хамалин" на Людмил Попов взе "Славейковата награда"
  05.06.2011	България
  Призът се дава за непубликувано лирично стихотворение
  Пловдивчанинът Людмил Попов получи голямата Славейкова награда в Националния конкурс за лирично стихотворение на името на Петко и Пенчо Славейкови. Неговата творба "Хамалин" бе предпочетена от журито сред 266 стихотворения.
  Авторът получава статуетка и сумата от 1600 лв. Втора награда е за Валери Станков от Варна с "Аутопсия на зимните месеци". С трета награда са отличени софиянците Владо Любенов с "Духовата музика" и Стефан Иванов с "Какво бих дал за нея".
  Журито бе в състав: председател Михаил Белчев, поетът и сценарист Ивайло Вълчев, поетът Бойко Ламбовски , критикът Благовеста Касабова и носителят на третата Славейкова награда от миналата година Евгения Банчева.
  Конкурсът за непубликувано стихотворение се организира за седми пореден път в рамките на националните Славейкови празници в Трявна.Събитието е под егидата на президента на страната.